ഫേസ്ബുക്ക് വഴി പരിചയപ്പെട്ട വനിതാ പൊലീസ് കോണ്സ്റ്റബളിനെ കൂട്ടബലാത്സംഗം ചെയ്തു ഒന്നാം പ്രതിയും അമ്മയും പിടിയില് Begin typing your search... X ഭോപ്പാല്: ഫേസ്ബുക്ക് വഴി പരിചയപ്പെട്ട വനിതാ പൊലീസ് കോണ്സ്റ്റബളിനെ കൂട്ടബലാത്സംഗം കേസില് ഒന്നാം പ്രതിയും അമ്മയും പിടിയില്. മധ്യപ്രദേശിലെ നീമൂച്ച് ജില്ലയിലാണ് സംഭവം. കേസില് രണ്ടിലധികം പേര് ഇനിയും പിടിയിലാവാനുണ്ട്. 30കാരിയുടെ പരാതിയുടെ അടിസ്ഥാനത്തില് നടന്ന അന്വേഷണത്തിലാണ് മൂന്നിലധികം പേര്ക്കെതിരെ കേസ് രജിസ്റ്റര് ചെയ്തിരിക്കുന്നത്. പിറന്നാള് പാര്ട്ടിക്കിടെ മൂന്ന് പേര് ചേര്ന്ന് കൂട്ടബലാത്സംഗം ചെയ്തുവെന്നാണ് വനിതാ പോലീസ് കോണ്സ്റ്റബിള് പരാതി നല്കിയിരിക്കുന്നത്. മുഖ്യപ്രതിയുടെ വീട്ടില് നടന്ന പിറന്നാള് പാര്ട്ടിക്കിടെയായിരുന്നു സംഭവം. മുഖ്യപ്രതിയുമായി ഫേസ്ബുക്കിലൂടെ പരിചയപ്പെട്ട കോണ്സ്റ്റബിളിനെ പിറന്നാള് പാര്ട്ടിക്കായി വീട്ടിലേക്ക് ക്ഷണിക്കുകയായിരുന്നു. പാര്ട്ടിക്കിടെ മുഖ്യപ്രതിയും സഹോദരനും സുഹൃത്തും ചേര്ന്ന് കൂട്ടബലാത്സംഗം ചെയ്യുകയും ഇതിന്റെ ദൃശ്യങ്ങള് പകര്ത്തുകയും ചെയ്തു. പീഡന വിവരം പുറത്തു പറഞ്ഞാല് കൊലപ്പെടുത്തുമെന്ന് പ്രതികള് ഭീഷണിപ്പെടുത്തിയിരുന്നു. പിന്നീട് മുഖ്യപ്രതിയുടെ അമ്മയും ബന്ധവും ചേര്ന്ന് പണം തട്ടിയെടുക്കാന് ശ്രമിച്ചുവെന്നും പരാതിക്കാരി പറയുന്നു. ഇതോടെയാണ് പൊലീസിനെ സമീപിച്ചത്. മുഖ്യപ്രതിയുടെ അമ്മ ദൃശ്യങ്ങള് പ്രചരിപ്പിക്കുമെന്നും ഭീഷണിപ്പെടുത്തി. അറസ്റ്റിലായ വ്യക്തിയുടെ ഇളയ സഹോദരന്റെ ജന്മദിന പാര്ട്ടിക്കിടെയായിരുന്നു സംഭവമെന്നാണ് വിവരം. അന്വേഷണം പുരോഗമിക്കുകയാണ്. TAGS: Popular X TAGS: